מייקל דניסון

ג'ון מייקל טרנס ולסלי דניסון, CBE (באנגלית: John Michael Terence Wellesley Denison;‏ 1 בנובמבר 1915 - 22 ביולי 1998) היה שחקן אנגלי. דניסון נולד בשנת 1915 במערב ריידינג של יורקשייר. מגיל שלושה שבועות גדל אצל דודו ודודתו בעקבות מותה של אמו והתנכרותו של אביו. הוא התחנך בבית הספר ולסלי האוס בעיר החוף ברודסטיירס שבקנט, ואחר כך בבית הספר הארו שבצפון מערב לונדון. שם השתתף בהפקות של בית הספר. בקולג' מגדלנה באוניברסיטת אוקספורד למד דניסון שפות מודרניות, ושם פגש את ג'ון גילגוד והחליט לעסוק ברצינות במשחק. אחרי שסיים את התואר באוניברסיטה למד דניסון באקדמיית ובר דאגלס לאמנות הדרמה. הוא הכיר שם את דולסי גריי (Dulcie Gray) איתה התחתן ב-1939. השניים הופיעו יחד ביותר ממאה הפקות של הווסט אנד, ב-28 מחזות בלונדון, ובמספר רב של סיבובי הופעות בבריטניה ומחוצה לה. הם גם שיחקו יחד בסרטי קולנוע אחדים. ב-1996 שיחקו יחד לראשונה בברודוויי בהפקה של פיטר הול למחזה "בעל אידיאלי" מאת אוסקר ויילד. הופעתם האחרונה הייתה במחזה "Curtain Up" בתיאטרון ג'רמיין סטריט בלונדון זמן קצר לפני מותו. הופעת הבכורה של דניסון בתיאטרון הייתה בשנת 1938 בתפקיד לורד פנקורט בברלי בהפקה בפרינטון-און-סי של המחזה "Charley's Aunt". באותה שנה שיחק לראשונה גם בווסט אנד בתיאטרון וסטמינסטר בתפקיד פריס במחזה "טרוילוס וקרסידה". ב-1940 הופיע לראשונה בקולנוע בסרט "Tilly of Bloomsbury". במלחמת העולם השנייה הוא קטע את הקריירה שלו והצטרף לצבא ליחידת Royal Signals, ואחר כך הועבר לחיל המודיעין והיה מעורב בשחרור יוון. הוא נשאר בצבא הבריטי עד לשחרורו ב-1946. אחרי המלחמה הופיע דניסון ב-1947 בסרט "Hungry Hill" בתפקיד משנה. ב-1948 שיחק שוב בתפקיד משנה בסרט " The Blind Goddess", ולוהק לתפקיד ראשי לסרט "My Brother Jonathan". הסרט היה ללהיט ודניסון נבחר באותה שנה למקום השישי בדירוג הכוכב הבריטי הפופולרי ביותר. ב-1949 שיחק דניסון בסרט המלחמה "Landfall", ויחד עם אשתו הופיע בדרמה הרומנטית "The Glass Mountain". ב-1949 הוא דורג במקום השמיני ברשימת הכוכבים הפופולרים ביותר בבריטניה. ב-1951 הופיעו דניסון ואשתו בסרט "The Franchise Affair". עוד באותה שנה שיחק בתפקיד קמע בסרט "The Magic Box". ב-1952 שיחק עם גריי בסרט "Angels One Five" שהיה אחד הסרטים הפופולריים ביותר בבריטניה באותה שנה. ב-1952 כיכב גם בסרט "חשיבותה של רצינות". דניסון וגריי הופיעו ב-1954 בסרט "There Was a Young Lady". ב-1955 שיחק בתפקיד משנה לצדו של ריצ'רד גרין בסרט "Contraband Spain". בתקופה זו החל לעבוד יותר בטלוויזיה והופיע בתפקיד ראשי בסדרה "Boyd Q.C." של רשת Associated-Rediffusion ו-ITV, שרצה מ-1957 עד 1963. בקולנוע המשיך לשחק בתפקידי משנה בסרט "The Truth About Women" משנת 1957, וב-"Faces in the Dark" מ-1960. ב-1962 כשהיו בסיבוב הופעות באוסטרליה שיחקו גריי ודניסון בסרט הטלוויזיה "Village Wooing". ב-1971 היה דניסון למנהל של ניו שייקספיר קומפני. הוא שימש גם כחבר המועצה וסגן נשיא של איגוד השחקנים אקוויטי (Equity). דניסון הופיע פעמיים בתוכנית "אלה הם חייך". ב-1977 הופתע על ידי המנחה איימון אנדרוז במלון Inn on the Park בלונדון, ובאפריל 1995 מייקל אספל הפתיע אותו ואת אשתו, בשעה שהיו על סיפון של סירת מנוע בטדינגטון לוק, במחווה משותפת לשניהם. דניסון פרסם שני כרכים של זכרונות ב-1973 הספר "Overture and Beginners", וב-1985 יצא לאור "Double Act". ב-1977 הוענק לדניסון מדליית יובל הכסף של המלכה אליזבת השנייה. ב-1983 הוענק לדניסון ולאשתו תואר מפקד מסדר האימפריה הבריטית (CBE). הסרט האחרון שהופיע בו היה "ארץ הצללים" משנת 1993. דניסון וגריי שיחקו בהפקה מחודשת מצליחה בברודוויי של המחזה "בעל אידיאלי" בשנים 1996/97 שרצה יותר מ-300 הצגות. דניסון היה נשוי לשחקנית דולסי גריי מ-1939 ועד מותו. ב-1998 נפטר דניסון ממחלת הסרטן באמרשהם שבבקינגהאמשייר בגיל 82. מייקל דניסון, במסד הנתונים הקולנועיים IMDb (באנגלית) מייקל דניסון, באתר AllMovie (באנגלית) מייקל דניסון, במסד הנתונים הקולנועיים KinoPoisk (ברוסית) מייקל דניסון באתר Star Archive מייקל דניסון במסד הנתונים IBDB (באנגלית) מייקל דניסון, באתר "Find a Grave" (באנגלית) "Screen gent Denison dies", BBC News, 22 July 1998 "Wonder-boy Welles for Britain". The Mail (Adelaide). Adelaide: National Library of Australia. 22 בינואר 1949. p. 2 Supplement: Sunday MAGAZINE. נבדק ב-7 ביולי 2012. {{cite news}}: (עזרה) "British film star wants role of Matthew Flinders". The Australian Women's Weekly. Vol. 16, , no. 42. Australia, Australia. 26 במרץ 1949. p. 40. נבדק ב-2 בספטמבר 2017 – via National Library of Australia. {{cite news}}: (עזרה)תחזוקה - ציטוט: extra punctuation (link) "Bob Hope Takes Lead from Bing In Popularity". The Canberra Times. National Library of Australia. 31 בדצמבר 1949. p. 2. נבדק ב-24 באפריל 2012. {{cite news}}: (עזרה) "Boyd, Q.C., is Dulcie Gray's pin-up". The Australian Women's Weekly. Vol. 30, , no. 9. Australia, Australia. 1 באוגוסט 1962. p. 2 (Television). נבדק ב-2 בספטמבר 2017 – via National Library of Australia. {{cite news}}: (עזרה)תחזוקה - ציטוט: extra punctuation (link) "An Ideal Husband – Broadway Play – 1996 Revival | IBDB". www.ibdb.com. "Archived copy". אורכב מ-המקור ב-5 במאי 2013. נבדק ב-2012-01-11. {{cite web}}: (עזרה); (עזרה)